ΑΠΟΦΑΣΕΙΣ
Αριθμ. 10657
Επανακαθορισμός της οριογραμμής αιγιαλού
και καθορισμός της οριογραμμής παραλίας και
παλαιού αιγιαλού στη θέση «Κούφτας» στην
Τ.Κ Αχλαδίου της Δημοτικής Ενότητας Εχιναίων
του Δήμου Στυλίδας της Περιφερειακής Ενότητας Φθιώτιδας.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τον ν. 3852/2010 Νέα Αρχιτεκτονική της Αυτοδιοίκησης και της Aποκεντρωμένης Διοίκησης - Πρόγραμμα
Καλλικράτης (Α’ 87).
2. Τον ν. 2971/2001 Αιγιαλός, παραλία και άλλες διατάξεις (Α’ 285).
3. Τον ν. 3200/1955 «Περί διοικητικής αποκεντρώσεως» (Α’ 97), όπως τροποποιήθηκε με τα ν.δ. 532/1970,
β.δ. 704/1970, β.δ. 705/1970, β.δ. 192/1972, π.δ. 71/1984,
π.δ. 347/1986, ν. 2026/1992 και π.δ. 97/1993.
4. Την παρ. 21 του άρθρου 46 του ν. 3220/2004 «Μέτρα
αναπτυξιακής και κοινωνικής πολιτικής - αντικειμενοποίηση του φορολογικού ελέγχου και άλλες διατάξεις»
(Α’ 15) δυνάμει της οποίας από 10-4-2004, αρμοδιότητες
του Υπουργού Οικονομίας και Οικονομικών, οι οποίες
ανήκαν ή είχαν μεταβιβαστεί στους Νομάρχες μέχρι την
έναρξη λειτουργίας των Νομαρχιακών Αυτοδιοικήσεων
και αφορούσαν θέματα του Υπουργείου Οικονομίας και
Οικονομικών, που εξαιρέθηκαν από την κατάργηση με
τις διατάξεις της παρ. 2 του άρθρου 39 του ν.  2218/1994,
περιήλθαν στους Γενικούς Γραμματείς Περιφερειών.
5. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
6. Τον ν. 4727/2020 «Ψηφιακή Διακυβέρνηση [Ενσωμάτωση στην Ελληνική Νομοθεσία της Οδηγίας (ΕΕ)
2019/1024] - Ηλεκτρονικές Επικοινωνίες [Ενσωμάτωση
στο Ελληνικό Δίκαιο της Οδηγίας (ΕΕ) 2018/1972] και
άλλες διατάξεις» (Α’ 184).
7. Τα άρθρα 63 έως 66 του ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πο-
λιτών και του Εκτελεστικού Κανονισμού (ΕΕ) 2019/1799
της Επιτροπής για τη θέσπιση τεχνικών προδιαγραφών
για τα επιμέρους επιγραμμικά συστήματα συγκέντρωσης - Διατάξεις σχετικές με την εκλογική διαδικασία και
τον έλεγχο εσόδων και δαπανών κομμάτων, συνασπισμών και υποψηφίων βουλευτών και αιρετών - Λοιπές
επείγουσες διατάξεις» (Α’ 136).
8. Τα διατηρούμενα σε ισχύ άρθρα του π.δ 284/1988
«Οργανισμός Υπουργείου Οικονομικών» (Α’ 128).
9. Το π.δ 142/2017 «Οργανισμός Υπουργείου Οικονομικών» (Α’ 181).
10. Το π.δ 138/2010 «Οργανισμός Αποκεντρωμένης
Διοίκησης Θεσσαλίας - Στερεάς Ελλάδας» (Α’ 231).
11. Την υπό στοιχεία 1063649/790/Α0006/3.8.2004
απόφαση του Υπουργού Οικονομίας και Οικονομικών
«Περί καταγραφής και διοικητικής κωδικοποίησης των
αρμοδιοτήτων σε θέματα υπηρεσιών υπουργείου Οικονομίας και Οικονομικών που περιέρχονται στους Γε-
νικούς Γραμματείς Περιφερειών κατά τις διατάξεις της
παρ. 21 του άρθρου 46 του ν. 3220/2004».
12. Την υπ’ αρ. 86776/19.12.2022 απόφαση του Υπουργού Εσωτερικών «Διορισμός του Κωνσταντίνου Τζανα-
κούλη του Γεωργίου στη θέση του μετακλητού Γραμματέα της Αποκεντρωμένης Διοίκησης Θεσσαλίας - Στερεάς
Ελλάδας» (Υ.Ο.Δ.Δ 1183).
13. Το υπό στοιχεία Δ6Α 1022671 ΕΞ 2011/10-2-2011
έγγραφο του Υπουργείου Οικονομικών, σύμφωνα με το
οποίο οι αρμοδιότητες του Υπουργού Οικονομικών, που
περιήλθαν στους Γενικούς Γραμματείς των Περιφερειών
(του ν.  2503/1997, Α’ 107), σύμφωνα με τις διατάξεις της
παρ. 21 του άρθρου 46 του ν.  3220/2004 (Α’ 15) και καταγράφονται στην υπό στοιχεία 1063649/790/Α0006/
3-8-2004 απόφαση του Υπουργού Οικονομίας και
Οικονομικών, ασκούνται από 1/1/2011, από τους Γενικούς Γραμματείς των Αποκεντρωμένων Διοικήσε-
ων, σύμφωνα με τις διατάξεις του άρθρου 280 του
ν.  3852/2010 (Α’ 87).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 87
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/19.02.2024
14. Την από 29.6.2023 έκθεση της κατά το άρθρο 3
του ν.  2971/2001 αρμόδιας Επιτροπής για τον επανακαθορισμό της οριογραμμής αιγιαλού και τον καθορι-
σμό οριογραμμής παραλίας και παλαιού αιγιαλού στη
θέση «Κούφτας» της Τοπικής Κοινότητας Αχλαδίου, της
Δημοτικής Ενότητας Εχιναίων του Δήμου Στυλίδας, της
Περιφερειακής Ενότητας Φθιώτιδας.
15. Την υπ’ αρ. 15924/20.2.2023 αίτηση του Μαντέ
Κωνσταντίνου του Δημητρίου προς την Κτηματική Υπηρεσία Φθιώτιδας.
16. Την υπό στοιχεία ΤΠ 986/2.9.1986 απόφαση του
Νομάρχη Φθιώτιδας «Καθορισμός ορίων όρων και περιορισμών δόμησης και κατηγοριοποίηση του Αχλαδίου
Φθιώτιδας» (Δ’ 1101).
17. Την υπό στοιχεία Φ.6315/Φ.αιγ-παρ. /18.11.2005
απόφαση του Γενικού Γραμματέα Περιφέρειας Θεσσαλίας «Καθορισμός των ορίων αιγιαλού παραλίας και πα-
λαιού αιγιαλού στη θέση «Κούφτας» Αχλαδίου Δήμου
Εχιναίων Ν. Φθιώτιδας» (Δ’ 1400).
18. Την υπό στοιχεία Φ.831/ΦΘ.15/22.2.2007 απόφαση
του Γενικού Γραμματέα Περιφέρειας Στερεάς Ελλάδας
«Καθορισμός των ορίων αιγιαλού-παραλίας και παλαιού
αιγιαλού στη θέση “Αλμυροπόταμος” Αχλαδίου Δήμου
Εχιναίων Ν. Φθιώτιδας» (Δ’ 96).
19. Την υπ’ αρ. 13805/130260/28.8.2018 απόφαση
του Συντονιστή της Αποκεντρωμένης Διοίκησης Θεσσαλίας-Στερεάς Ελλάδας για την οριστικοποίηση της
προκαταρκτικής οριογραμμής αιγιαλού (Π.Ο.Α) στην
Π.Ε Φθιώτιδας και ειδικότερα τη διαπίστωση,μετά από
επιτόπιο έλεγχο της Επιτροπής, ότι το πόδι του πρανούς, το οποίο οριοθετεί με μεγάλη αξιοπιστία την ορι-
ογραμμή αιγιαλού, δεν συμφωνεί με την Π.Ο.Α, γεγονός
που φανερώνει ότι η χάραξη της Π.Ο.Α έγινε με χαρτογραφική ακρίβεια.
20. Το από μηνός Ιουνίου 2023 τοπογραφικό διάγραμμα, κλίμακας 1:1000, αποτελούμενο από μία (1) πινακίδα,
που συντάχθηκε από τον Γεώργιο Μούρτζο, ΑγρονόμοΤοπογράφο Μηχανικό, υπάλληλο της Κτηματικής Υπη-
ρεσίας Φθιώτιδας σε υπόβαθρο ορθοφωτοχάρτη ΕΚΧΑ
Α.Ε στο προβολικό σύστημα Ε.Γ.Σ.Α ’87 και θεωρήθηκε
στις 29.6.2023 από την Προϊσταμένη της Κτηματικής
Υπηρεσίας Φθιώτιδας, Φωτεινή Χατζάκη και συνοδεύει
την Έκθεση της προαναφερόμενης Επιτροπής.
21. Το υπό στοιχεία 8557 ΕΞΕ 2024/25-1-2024 έγγραφο
της Κτηματικής Υπηρεσίας Φθιώτιδας, με το οποίο ζητείται η έκδοση της απόφασης, αποφασίζουμε:
Α. Επικυρώνουμε την από 29.6.2023 έκθεση της κατά
το άρθρο 3 του ν.  2971/2001 αρμόδιας Επιτροπής καθορισμού ορίων αιγιαλού και παραλίας, για τον επανακαθο-
ρισμό της οριογραμμής αιγιαλού και τον καθορισμό της
οριογραμμής παραλίας και παλαιού αιγιαλού, στη θέση
«Κούφτας», στην Τοπική Κοινότητα Αχλαδίου της Δημοτικής Ενότητας Εχιναίων του Δήμου Στυλίδας της Περι-
φερειακής Ενότητας Φθιώτιδας, καθώς και το από μηνός
Ιουνίου 2023 τοπογραφικό διάγραμμα, κλίμακας 1:1000
αποτελούμενο από μία (1) πινακίδα, που συντάχθηκε
από τον Γεώργιο Μούρτζο, Αγρονόμο-Τοπογράφο Μηχανικό, υπάλληλο της Κτηματικής Υπηρεσίας Φθιώτιδας
σε υπόβαθρο ορθοφωτοχάρτη ΕΚΧΑ Α.Ε στο προβολικό
σύστημα Ε.Γ.Σ.Α’87 και θεωρήθηκε από την Προϊσταμένη
της Κτηματικής Υπηρεσίας Φθιώτιδας, Φωτεινή Χατζάκη
στις 29.6.2023.
Β. Στο παραπάνω διάγραμμα η αρμόδια επιτροπή:
1. Επανακαθορίζει την οριογραμμή αιγιαλού με κόκκινη συνεχή πολυγωνική οριογραμμή, όπως αυτή εμφαίνε-
ται υπό στοιχεία 1, 2, 3, ………,38, 39, για τον λόγο που
αναφέρεται στην παρ. 14 της Έκθεσής της. Ειδικότερα
τα στοιχεία 1, 2, 3,…..,17 βρίσκονται έμπροσθεν του οικισμού και τα στοιχεία 18, 19, 20,…..,39 βρίσκονται εκτός
του οικισμού.
2. Καθορίζει την οριογραμμή παραλίας με κίτρινη
συνεχή πολυγωνική οριογραμμή με στοιχεία 1’, 2’, 3’,
………., 38’, 39’ και καθορίζει ζώνης παραλίας. Ειδικότερα τα στοιχεία 1’, 2’, 3’,…..,17’ βρίσκονται έμπροσθεν
του οικισμού και τα στοιχεία 18’, 19’, 20’,…..,39’ βρίσκονται εκτός του οικισμού. Το πλάτος της ζώνης παραλίας
καθορίζεται στα 10 μέτρα για να υπάρχει ενιαία αντιμετώπιση των πολιτών και συνέχεια με το ίδιο πλάτος της
ζώνης παραλίας η οποία καθορίστηκε σε παρακείμενη
περιοχή με τη απόφαση που αναφέρεται στην παρ. 9
της Έκθεσής της. Επίσης λόγω των γεωμορφολογικών
συνθηκών της περιοχής, βάσει των οποίων η Επιτροπή
κρίνει το πλάτος των 10 μέτρων ικανοποιητικό για την
εξυπηρέτηση της επικοινωνίας της ξηράς με τη θάλασσα και αντίστροφα, καθώς δεν παρατηρείται διάβρωση
και γενικότερα για την προστασία του αιγιαλού. Δεν
καθορίζει σταθερό πλάτος ζώνης παραλίας 10 μέτρων
στο δυτικό παραλιακό μέτωπο γιατί το πλάτος της ζώνης οριοθετείται από το όριο του οικισμού όπως αυτό
καθορίζεται από την υπό στοιχεία ΤΠ 986/02.09.1986
απόφαση του Νομάρχη Φθιώτιδας «Καθορισμός ορίων
όρων και περιορισμών δόμησης και κατηγοριοποίηση
του Αχλαδίου Φθιώτιδας» (Δ’ 1101).
3. Αποφαίνεται ότι υφίσταται παλαιός αιγιαλός με μπλε
συνεχή πολυγωνική οριογραμμή με στοιχεία 17’’, 17α’’,
17β’’, 18’’…, 24’’, 25’’.
4. Στο από Ιούνιο 2023 τοπογραφικό διάγραμμα της
Κτηματικής Υπηρεσίας Φθιώτιδας που συντάχθηκε σε
μία (1) πινακίδα από το Γεώργιο Μούρτζο, Αγρονόμο
Τοπογράφο Μηχανικό ΠΕ/Α, υπάλληλο της Κτηματικής
Υπηρεσίας Φθιώτιδας σε υπόβαθρο ορθοφωτοχάρτη
Ε.Κ.Χ.Α Α.Ε, σε κλίμακα 1:1.000, και θεωρήθηκε στις
29.06.2023 από τη Φωτεινή Χατζάκη, Εφοριακό ΠΕ/Α,
Προϊσταμένη της Κτηματικής Υπηρεσίας Φθιώτιδας, το
οποίο συνοδεύει την παρούσα έκθεση και αποτελεί αναπόσπαστο τμήμα της, υπάρχει πίνακας συντεταγμένων
των κορυφών των οριογραμμών Αιγιαλού και Παραλίας
στο Γεωδαιτικό Σύστημα Αναφοράς Ε.Γ.Σ.Α ’87.
Η παρούσα απόφαση επανακαθορισμού της οριογραμμής αιγιαλού και καθορισμού της οριογραμμής
παραλίας και παλαιού αιγιαλού με τα συνοδευτικά αυτής, θα δημοσιοποιηθεί στην ιστοσελίδα του Υπουρ-
γείου Εθνικής Οικονομίας και Οικονομικών, σύμφωνα
με τα άρθρα 4 παρ. 3 και 7Α του ν.  2971/2001, όπως
αυτός τροποποιήθηκε και ισχύει και συγκεκριμένα στη
διεύθυνση: https://www1.gsis.gr/gspp/dhpe/publicgis/
faces/hom eShore.
Η ισχύς της παρούσας αρχίζει με τη δημοσίευσή της
στο Φύλλο Εφημερίδας της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/19.02.2024
ΕΚΘΕΣΗ
Επιτροπής καθορισμού αιγιαλού και παραλίας του άρθρου 3 του ν. 2971/2001(Α’ 285), όπως τροποποιήθηκε
και ισχύει.
Για τον επανακαθορισμό της οριογραμμής αιγιαλού
και καθορισμό της οριογραμμής παραλίας και παλιού
αιγιαλού, στη θέση «Κούφτας», στην Τ. Κ. Αχλαδίου, της
Δ.Ε. Εχιναίων του Δ. Στυλίδας της Π.Ε. Φθιώτιδας
Ενδιαφερόμενος : Μαντές Κων/νος του Δημητρίου
Στην Λαμία σήμερα στις 29.06.2023, ημέρα Πέμπτη οι
υπογεγραμμένοι:
1. Φωτεινή Χατζάκη, Εφοριακός ΠΕ/Α’, Προϊστάμενη
της Κτηματικής Υπηρεσίας Φθιώτιδας ως πρόεδρος,
2. Γεώργιος Μούρτζος, Μηχανικός ΠΕ/Α’, υπάλληλος
της Κτηματικής Υπηρεσίας Φθιώτιδας ως μέλος,
3. Ευθυμία Καραγκούνη, Πολιτικός Μηχανικός ΠΕ/Α’,
Προϊσταμένη Υπηρεσίας Δόμησης Δήμου Λαμιέων ως
μέλος,
4. Ευθύμιος Βέτσικας, Αντιπλοίαρχος Λ.Σ., Λιμενάρχης
του Λιμεναρχείου Στυλίδας ως μέλος και
5. Σταματοπούλου Χρυσούλα, Αρχιτέκτων Μηχανικός
ΠΕ/Α’, αναπληρώτρια Προϊσταμένη της Διεύθυνσης Περιβάλλοντος και Χωρικού Σχεδιασμού Στ. Ελλάδας της
Αποκεντρωμένης Διοίκησης Θεσσαλίας – Στερεάς Ελλάδας ως μέλος, αποτελούντες την Επιτροπή καθορισμού
αιγιαλού και παραλίας του άρθρου 3 του ν. 2971/2001
(Α’ 285), που συγκροτήθηκε με την υπ’ αρ. 61284/5.4.2022
(ΑΔΑ: ΩΥΨΙΟΡ10-5Κ5) απόφαση του Συντονιστή Αποκεντρωμένης Διοίκησης Θεσσαλίας - Στερεάς Ελλάδας
και η οποία συγκλήθηκε με την υπό στοιχεία 62079 ΕΞΕ
2022/21.6.2023 πρόσκληση της Προέδρου, μετά από
αυτοψία που διενεργήθηκε στη θέση «Κούφτας» στην
Τοπική Κοινότητα Αχλαδίου, της Δημοτικής Ενότητας Εχιναίων, του Δήμου Στυλίδας της Περιφερειακής
Ενότητας Φθιώτιδας, συνήλθε στα γραφεία της Κτηματικής Υπηρεσίας Φθιώτιδας και μετά από διαλογική
συζήτηση και
Αφού λάβαμε υπόψη:
1. Την υπ’ αρ. 15924/20.2.2023 αίτηση του Μαντέ Κωνσταντίνου του Δημητρίου, για τον επανακαθορισμό της
οριογραμμής αιγιαλού και καθορισμό της οριογραμμής
παραλίας και παλαιού αιγιαλού στη θέση «Κούφτας»
στην Τοπική Κοινότητα Αχλαδίου, της Δημοτικής Ενότητας Εχιναίων, του Δήμου Στυλίδας της Περιφερειακής
Ενότητας Φθιώτιδας.
2. Το από τον Ιανουάριο του 2023 τοπογραφικό διάγραμμα του τοπογράφου μηχανικού Αθανασίου Ι.
Τσουκαρά σε κλίμακα 1:1.000, με την αποτύπωση της ιδιοκτησίας του αιτούντος, για τον επανακαθορισμό της ορι-
ογραμμής αιγιαλού και τον καθορισμό της οριογραμμής
παραλίας και παλαιού αιγιαλού.
3. Το από τον Ιούνιο 2023 τοπογραφικό διάγραμμα
της Υπηρεσίας που συντάχθηκε σε μία πινακίδα από
το Γεώργιο Μούρτζο, Αγρονόμο Τοπογράφο Μηχανικό
ΠΕ/Α, υπάλληλο της Κτηματικής Υπηρεσίας Φθιώτιδας σε
υπόβαθρο ορθοφωτοχάρτη ΕΚΧΑ ΑΕ, σε κλίμακα 1:1.000,
στο προβολικό σύστημα ΕΓΣΑ’87 και θεωρήθηκε στις
29.6.2023 από τη Φωτεινή Χατζάκη, Εφοριακό ΠΕ/Α,
Προϊσταμένη της Κτηματικής Υπηρεσίας Φθιώτιδας.
4. Τον ν. 4607/2019 (Α’ 65) και πιο συγκεκριμένα το
ΜΕΡΟΣ ΤΕΤΑΡΤΟ που αφορά την τροποποίηση του
ν. 2971/2001 (Α’ 285).
5. Τις λοιπές διατάξεις του ν. 2971/2001 (Α’ 285) περί
αιγιαλού και παραλίας όπως τροποποιήθηκαν, αντικαταστάθηκαν και ισχύουν μέχρι σήμερα.
6. Την υπό στοιχεία 1008244/857/Β0010/ΠΟΛ.1097/
11-3-2002 εγκύκλιο του Υπουργείου Οικονομικών, με
την οποία παρέχονται διευκρινίσεις επί του ν. 2971/2001
(Α’ 285).
7. Τα στοιχεία καθορισμού αιγιαλού και παραλίας
τα οποία προβλέπονται από το άρθρο 9 του ν. 2971/
2001 (Α’285) καθώς και την υπό στοιχεία 1089532π.ε./
8205π.ε./Β0010/20.04.2005(Β’595) απόφαση των υπουργών Οικονομίας και Οικονομικών - Περιβάλλοντος, Χω-
ροταξίας και Δημοσίων Έργων.
8. Την υπό στοιχεία ΤΠ 986/2.9.1986 (Δ’ 1101) απόφαση
του Νομάρχη Φθιώτιδας «Καθορισμός ορίων όρων και
περιορισμών δόμησης και κατηγοριοποίηση του Αχλαδίου Φθ/δας».
9. Την υπό στοιχεία Φ.6315/Φ.αιγ.-παρ./18.11.2005
(Δ’ 1400) απόφαση του Γενικού Γραμματέα Περιφέρειας Στερεάς Ελλάδας: «Καθορισμός των ορίων αιγιαλού
παραλίας και παλαιού αιγιαλού στη θέση «Κούφτας»
Αχλαδίου Δήμου Εχιναίων Ν. Φθιώτιδας».
10. Την υπό στοιχεία Φ.831/ΦΘ.15/22.2.2007 (Δ’ 96)
απόφαση του Γενικού Γραμματέα Περιφέρειας Στερεάς
Ελλάδας: «Καθορισμός των ορίων αιγιαλού - παραλίας
και παλαιού αιγιαλού στη θέση «Αλμυροπόταμος» Αχλαδίου Δήμου Εχιναίων Ν. Φθιώτιδας».
11. Την υπ’ αρ. 13805/130260/28.8.2018 (Δ’ 317) απόφαση του Συντονιστή Αποκεντρωμένης Διοίκησης Θεσ-
σαλίας - Στερεάς Ελλάδας για την οριστικοποίηση της
προκαταρκτικής οριογραμμής αιγιαλού (Π.Ο.Α.) στην ΠΕ
Φθιώτιδας και ειδικότερα η διαπίστωση, μετά από τον
επιτόπιο έλεγχο της Επιτροπής, ότι το πόδι του πρανούς,
το οποίο οριοθετεί με μεγάλη αξιοπιστία την οριογραμμή αιγιαλού, δεν συμφωνεί με την Π.Ο.Α., γεγονός που
φανερώνει ότι η χάραξη της Π.Ο.Α. έγινε με χαρτογραφική ακρίβεια.
12. Το γεγονός ότι για τη ζώνη της παραλίας που επανακαθορίζεται δεν έχει συντελεστεί η προβλεπόμενη
από τον ν. 2971/2001(Α’ 285) αναγκαστική απαλλοτρίωση.
13. Το γεγονός ότι υφίσταται παλαιός αιγιαλός γιατί:
i. Από έλεγχο που έγινε από το πρόγραμμα Arc map
που διαθέτει η Κτηματική Υπηρεσία, προκύπτει ο παλαιός αιγιαλός από τους ορθοφωτοχάρτες του 1945.
ii. Κατά την επιτόπια αυτοψία στην ίδια περιοχή, το
υψόμετρο του φυσικού εδάφους ήταν χαμηλότερο του
παραλιακού δρόμου και προσέγγιζε το υψόμετρο της
θάλασσας.
14. Την υπό στοιχεία 62079 ΕΞΕ 2022/21.6.2023 πρόσκληση της προέδρου της Επιτροπής και την επιτόπιο
μετάβαση, στις 29.6.2023 των μελών της, καθώς και την
σχηματισθείσα αντίληψη για την ειδικότερη γεωμορφολογία της περιοχής και κατόπιν διαλογικής συζήτησης
μεταξύ των μελών της Επιτροπής στα Γραφεία της Κτηματικής Υπηρεσίας Φθιώτιδας και ειδικότερα τα παρακάτω:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/19.02.2024
i. Οι επικρατούντες άνεμοι είναι ανατολικοί, βορειοανατολικοί έως 6 μποφόρ. Η περιοχή δεν προσβάλλεται
από πολύ ισχυρούς ανέμους γιατί είναι μέσα στον κλειστό Δίαυλο των Ωρεών και η απόσταση από την απέναντι
ξηρά είναι μικρότερη από 4 χλμ.
ii. Η περιοχή γεωμορφολογικά στο μεγαλύτερο τμήμα
της είναι αμμώδης, χαλικώδης. Το βάθος της θάλασσα
είναι με κανονική κλίση και ο πυθμένας είναι από χαλίκι
και άμμο.
iii. Το γεγονός ότι στην περιοχή δεν εντοπίστηκαν παράκτιοι φυσικοί πόροι.
iv. Η περιοχή είναι δομημένη. Εντός της έκτασης που
περιλαμβάνει ο παλιός αιγιαλός υπάρχουν κατοικίες και
μάνδρες όπως και παραλιακός δρόμος.
v. Το γεγονός ότι η περιοχή δεν είναι αρχαιολογικού
ενδιαφέροντος.
vi. Την μη ύπαρξη καταγεγραμμένων δημοσίων κτημάτων, στην εν λόγω περιοχή και με την επιφύλαξη παντός
δικαιώματος του Ελληνικού Δημοσίου που θα προκύψει
στο μέλλον.
vii. Το γεγονός ότι στο Δήμο Στυλίδας, στη Δημοτική
Ενότητα Εχιναίων, δεν έχει περαιωθεί η διαδικασία της
κτηματογράφησης.
viii. Το γεγονός ότι βρίσκεται εκτός προστατευόμενων
περιοχών.
ix. Στο ανατολικό άκρο του επανακαθορισμού, συνεχίζεται ο καθορισμός που επικυρώθηκε με την υπό στοι-
χεία Φ.6315/Φ.αιγ.-παρ./18.11.2005 (Δ’ 1400) απόφαση
του Γενικού Γραμματέα Περιφέρειας Στερεάς Ελλάδας.
Στον εν λόγω καθορισμό, το σημείο 1 της οριογραμμής
αιγιαλού με συντεταγμένες x: 397142,20, y: 4304537,50
καταργήθηκε λόγω ότι βρίσκεται σε ασυμφωνία με το
ανατολικό άκρο της οριογραμμής του επανακαθορισμού
της παρούσης έκθεσης (εμφιλοχωρεί σφάλμα), που είναι
το σημείο 39 της οριογραμμής αιγιαλού με συντεταγμένες x: 3971 60, y: 4304546.5, το οποίο ταυτίζεται με το
σημείο 2 του καθορισμού που επικυρώθηκε με την υπό
στοιχεία Φ.6315/Φ.αιγ.-παρ./18.11.2005 (Δ’ 1400) απόφαση του Γενικού Γραμματέα Περιφέρειας Στερεάς Ελλάδας.
15. Την υπ’ αρ. 2056/20214 απόφαση του Συμβούλιου
της Επικρατείας βάσει της οποίας δεν απαιτείται καθορισμός νομίμως υφιστάμενης γραμμής δόμησης στο
τμήμα έμπροσθεν του οικισμού.
Τα λοιπά στοιχεία του φακέλου και ύστερα από εκτενή
διαλογική συζήτηση, αποφασίζουμε:
Α. Τον επανακαθορισμό της οριογραμμής αιγιαλού με
κόκκινη συνεχή πολυγωνική οριογραμμή, όπως αυτή εμφαίνεται υπό στοιχεία 1, 2, 3, ……… ,38, 39, για τον λόγο
που αναφέρεται στην παράγραφο 14 της παρούσης. Ειδικότερα τα στοιχεία 1, 2, 3,…..,17 βρίσκονται έμπροσθεν
του οικισμού και τα στοιχεία 18, 19, 20,…..,39 βρίσκονται
εκτός του οικισμού.
Β. Τον καθορισμό της οριογραμμής παραλίας με κίτρινη συνεχή πολυγωνική οριογραμμή με στοιχεία 1’, 2’, 3’,
………., 38’, 39’ και καθορισμό ζώνης παραλίας. Ειδικότερα τα στοιχεία 1’, 2’, 3’,…..,17’ βρίσκονται έμπροσθεν του
οικισμού και τα στοιχεία 18’, 19’, 20’,…..,39’ βρίσκονται
εκτός του οικισμού. Το πλάτος της ζώνης παραλίας καθορίζεται στα 10μ. για να υπάρχει ενιαία αντιμετώπιση
των πολιτών και συνέχεια με το ίδιο πλάτος της ζώνης
παραλίας η οποία καθορίστηκε σε παρακείμενη περιοχή
με τη απόφαση που αναφέρεται στην παράγραφο 9 της
παρούσης. Επίσης λόγω των γεωμορφολογικών συνθηκών της περιοχής που αναφέρθηκαν παραπάνω, βάσει
των οποίων κρίνουν το πλάτος των 10μ. ικανοποιητικό
για την εξυπηρέτηση της επικοινωνίας της ξηράς με τη
θάλασσα και αντίστροφα, καθώς δεν παρατηρείται διάβρωση και γενικότερα για την προστασία του αιγιαλού.
Δεν καθορίζεται σταθερό πλάτος ζώνης παραλίας 10
μέτρων στο δυτικό παραλιακό μέτωπο γιατί το πλάτος
της ζώνης οριοθετείται από το όριο του οικισμού όπως
αυτό καθορίζεται από την αρ.ΤΠ 986/2.9.1986 (Δ’ 1101)
απόφαση Νομάρχη Φθιώτιδας : «Καθορισμός ορίων
όρων και περιορισμών δόμησης και κατηγοριοποίηση
του Αχλαδίου Φθ/δας».
Γ. Αποφαινόμαστε ότι υφίσταται παλαιός αιγιαλός με
μπλε συνεχή πολυγωνική οριογραμμή με στοιχεία 17’’,
17α’’, 17β’’, 18’’ , 24’’, 25’’.
Δ. Στο από Ιούνιο 2023 τοπογραφικό διάγραμμα της
Υπηρεσίας που συντάχθηκε σε μία (1) πινακίδα από το
Γεώργιο Μούρτζο, Αγρονόμο Τοπογράφο Μηχανικό
ΠΕ/Α, υπάλληλο της Κτηματικής Υπηρεσίας Φθιώτιδας
σε υπόβαθρο ορθοφωτοχάρτη ΕΚΧΑ ΑΕ, σε κλίμακα
1:1.000, και θεωρήθηκε στις 29.06.2023 από τη Φωτεινή
Χατζάκη, Εφοριακό ΠΕ/Α, Προϊσταμένη της Κτηματικής
Υπηρεσίας Φθιώτιδας, το οποίο συνοδεύει την παρούσα
έκθεση και αποτελεί αναπόσπαστο τμήμα της, υπάρχει
πίνακας συντεταγμένων των κορυφών των οριογραμμών Αιγιαλού και Παραλίας στο Γεωδαιτικό Σύστημα
Αναφοράς ΕΓΣΑ ’87.
Μετά την δημοσίευση της απόφασης επικύρωσης
της Έκθεσης, όλα τα στοιχεία της διοικητικής πράξης,
θα αναρτηθούν στην ιστοσελίδα του Υπουργείου Οικονομικών, σύμφωνα με τις παρ. 3 έως 7 του άρθρου 4,
του ν. 2971/2001, και συγκεκριμένα στη διεύθυνση:
https://www1.gsis.gr/gspp/dhpe/publicgis/faces/
homeShore.
Η ισχύς της παρούσας αρχίζει με τη δημοσίευσή της
στο Φύλλο Εφημερίδας της Κυβερνήσεως.
Η ΕΠΙΤΡΟΠΗ
Η ΠΡΟΕΔΡΟΣ
ΤΑ ΜΕΛΗ
1. ΧΑΤΖΑΚΗ ΦΩΤΕΙΝΗ
2. ΓΕΩΡΓΙΟΣ ΜΟΥΡΤΖΟΣ
3. ΕΥΘΥΜΙΑ ΚΑΡΑΓΚΟΥΝΗ
4. ΕΥΘΥΜΙΟΣ ΒΕΤΣΙΚΑΣ
5. ΣΤΑΜΑΤΟΠΟΥΛΟΥ
ΧΡΥΣΟΥΛΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/19.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/19.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/19.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Λάρισα, 8 Φεβρουαρίου 2024
Ο Γραμματέας Αποκεντρωμένης Διοίκησης
ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 87/19.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400087.pdf | Tokens: 21407]